Det brændte igen i dag på Rasmus Raskvej i Brønderslev. Der er tale om endnu en påsat brand, mener politiet.

Der var endnu en kælderbrand i boligblokken på Rasmus Raskvej i Brønderslev i dag. Brandvæsen og politi blev tilkaldt, og de gik straks igang med at bekæmpe branden. Der stod lidt røg ud af kældervinduet, men ellers var branden hurtigt blevet bekæmpet. Ifølge politiet er branden påsat. - Vi arbejder ud fra sandsynligheden, at det er en påsat ildebrand, siger Jakob Søndergaard, Nordjyllands Politi. Politiet har endnu ingen mistænkte. Igennem flere måneder har der været brande i boligblokken i Brønderslev. Siden d. 1. september har der været tre brande.